
Hvad  det  vestlige  Amerika  skylder 
Mormonerne. 


Det  er  uhyre  sjældent,  at  den  danske  Presse  har  aahnet 
sine  Spalter  for  el  rosende  Ord  om  Mormonerne,  men 
tværtimod  har  man  været  villige  til  al  optage  og  gengive, 
hvad  ondsindede  eller  uvidende  Mennesker  havde  at  sige 
angaaende  Mormonkirken  eller  dens  Ledere.  Saa  det  var  i 
Sandhed  vederkvægende  at  læse  Paul  Raac's  Artikel  i  »Ber- 
lingske Tidende«  for  19.  Marts,  hvori  han  giver  en  fri- 
sindet og  fordomsfri  Beskrivelse  af,  hvad  han  saa  og  hørte 
i  Salt  Lake  City.  For  Aar  tilbage  var  det  ogsaa  gangbart  at 
skrive  nedsættende  om  Mormonerne  i  amerikanske  Blade, 
men  samtidig  var  der  ogsaa  dem,  der  ligesom  Paul  Raae, 
skrev  sandfærdigt  og  fordomsfrit  om  det  de  saa.  En  Hr. 
Caleb  York,  en  Ikke-Mormon,  skrev  saaledcs  en  Artikel  i 
»St.  Louis  Daily  Globe-Demokrat«  en  Artikel,  som  jeg  her 
ønsker  at  gengive: 

»Den  97.  Meridian  deler  de  Forenede  Stater  i  to  næsten 
lige  store  Dele.  Den  gennemskærer  Staterne  Teksas,  Okla- 
homa, Kansas,  Nebraska  og  Syd-  og  Nord-Dakota.  Paa 
begge  Sider  er  der  et  Fladerum  af  henimod  10  Millioner 
Kvadratmile.  Men  denne  Delingslinie  (Meridian)  er  mere 
end  en  forestillet  geografisk  Mærkesten;  det  er  Divisions- 
linien  mellem  det  virkelige  Øst  og  det  sande  Vest,  og  denne 
Linie  er  ikke  dannet  af  Mennesker,  men  af  Naturens  Gud. 
Disse  to  Hoveddivisioners  fysiske  Natur  er  ligesaa  for- 
skellig som  Nat  og  Dag.  Paa  den  østre  Side  findes  der  bøl- 
gende Prærier,  skovklædte  Høje  og  brede,  rige  Floder; 
paa  den  vestre  Side  er  der  skyhøje  Bjerge  og  endeløse  Ør- 
kener. Paa  den  ene  Side  er  Naturen  smilende,  paa  den 
anden  alvorlig  og  truende.  Naturligvis  er  der  Undtagelser 
paa  begge  Sider;  men  det  anførte  kan  betegnes  som  frem- 
trædende Karaktertræk. 

Den  opmærksomme  Iagttager  maa  spørge,  hvorledes 
denne  stev:  Forskel  fremkommer.  Svaret  kan  gives  med 
det  ene  Ord:  Vand.  Øst  for  den  97.  Meridian  giver  Naturen 
selv  en  Overflod  af  Regn  og  Sne,  der  fremelsker  en  rig  og 
yppig  Vegetation;  paa  den  vestlige  Side  er  derimod  det 
modsatte  Tilfældet,  naar  lige  undtages  Stillehavskysten, 
som  jo  ved  sin  Beliggenhed  ved  Havet  er  et  Paradis.  Der- 
som den  samme  Regnmængde  faldt  i  Vest  som  i  Øst  og 
fordelte  sig  paa  samme  Maade  over  Landet,  saa  vilde  den 
anførte  Forskel  aldeles  høre  op.  Bjergene  vilde  naturligvis 
blive,  men  Ørkenen  vilde  snart  forsvinde;  thi  det  har  mere 

og  mere  vist  sig,  at  Amerika  slet  ikke  har  nogen  virkelige 
Ørkener,  og  det  er  bleven  mere  end  tilstrækkelig  bevist,  at 
de  store  Landstrækninger,  som  nu  alene  frembringer  vild 
Salvie  og  Kaktusbuske,  er  fabelagtig  rige  med  Hensyn  til 
alt  Planteliv,  og  at  de  saakaldte  Ørkener  ikke  behøver  an- 
det end  Vand  for  at  frembringe  en  større  Frugtbarhed,  end 
de  mest  sangvinske  af  Østens  Farmere  nogensinde  har 
drømt  om.  Vand  er  derfor  ligesaa  nødvendigt  for  Vestens 
materielle  Frelse,  som  det  efter  nogles  Mening  er  for  Syn- 
deres Frelse,  og  det  er  ved  den  kunstige  Vanding,  at  det 
golde  og  haabløse  Vest  er  kommen  til  sin  ubegrænsede  Rig- 
dom. Det  er  netop  Vand,  som  har  frembragt  en  ny  Flod- 
bølge af  Emigration,  der  nu  fylder  de  vestlige  Stater  med 
en  Befolkning,  hvor  Trivsel  og  Velvære  hersker.  Man  har 
nu  begyndt  at  kalde  det  »det  gyldne  Vest«;  men  det  er 
langt  snarere  Vandet  end  Guldet,  der  giver  dette  Navn  Be- 
rettigelse. Det  bør  her  erindres,  at  det  var  Mormonerne, 
som  først  lærte  Amerikanerne  at  anvende  Vand  paa  deres 
Land  og  Marker. 

Østen  har  altid  indrømmet,  at  de  stod  i  Taknemligheds- 
gæld til  »Pilgrimsfædrene«.  De  bleve  forfulgte  for  deres 
Religion,  hvorfor  de  søgte  og  fandt  et  Fristed  i  Vest  over 
det  store  Hav.  De  havde  ikke  til  Hensigt  at  grundlægge  et 
Kejserdømme,  nej,  Hensigten  med  deres  Udvandring  var 
at  finde  Ensomhed;  thi  de  ønskede  at  leve  i  Fred  og  at 
dyrke  Gud  ifølge  deres  Samvittigheds  Bydende.  Men  En- 
somhed i  et  nyt  og  ubeboet  Land  bragte  dem  Ansigt  til 
Ansigt  med  fysiske  Problemer,  paa  hvis  heldige  Løsning 
deres  hele  Tilværelse  og  Eksistens  beroede.  Pilgrimsfædre- 
ne maatte  spise  for  at  leve,  og  det  var  denne  absolutte 
Nødvendighed,  som  tvang  dem  til  at  underlægge  sig  den 
golde  Ørken.  Vesten  har  imidlertid  ogsaa  sine  Pilgrims- 
fædre,  selv  om  de  for  en  lang  Tid  ikke  er  blevet  aner- 
kendte. Det  var  ikke  de  Mænd,  som  fyldte  med  Guldfeber 
jog  over  Sletterne  i  1849;  nej,  det  var  tidligere  Emigranter, 
som  hverken  Guld  eller  anden  jordisk  Rigdom  kunde  fri- 
ste. De  søgte  ogsaa  Ensomhed,  og  de  fandt  den  ligeledes  i 
det  fjerne  Vest  ovre  paa  den  anden  Side  af  et  stort  Hav, 
der  forlængst  er  forsvundet. 

I  Lighed  med  Pilgrimsfædrene  i  Ny-England  havde  de 
kun  et  Ønske,  og  det  var  at  finde  et  Fristed,  hvor  deres 
Forfølgere  ikke  kunde  naa  dem,  og  hvor  de  kunde  dyrke 
deres  Gud  i  Fred.  De  bleve  ogsaa  stillede  Ansigt  til  Ansigt 
med  det  ubarmhjertige  Problem:  Eksistens,  men  endnu 
mere  alvorligt  end  Mændene  ved  Plymouth,  og  ved  at  løse 
det  blev  ogsaa  de  Grundlæggerne  af  et  nyt  Imperium. 

Det  var  i  Foraaret  1847,  at  Brigham  Young  og  hans  lille, 

tapre  Skare  af  148  Sjæle  vandrede  over  Sletterne  med  det 
forjættede  Land  som  Hejsens  Maal.  Deres  Leder  var  dem 
baade  Moses  og  en  Josva;  men  i : Modsætning  til  det  for- 
dums Israel  svækkedes  deres  Tillid  og  Tro  paa  ham  ingen 
Sinde,  ikke  engang,  da  de  naaedc  frem  fra  Bjergpasset  og 
foran  sig  saa  den  trøstesløse  Dal,  hvor  deres  Fremtidsh jern 
skulde  være.  Det  Land,  hvortil  han  havde  ledet  dem,  var 
ikke  et  Land,  som  »flød  med  Mælk  og  Honning«:  der  fand- 
tes ingen  (smaragdgrønne  Græsgange,  ingen  skyggefulde 
Lunde,  ingen  smilende  Vingaarde.  Det  frembød  et  stolt  og 
imponerende  Syn  af  et  fuldstændigt  trøstesløst  Øde.  Synet 
var  overvældende,  men  det  fremkaldte  ærefrygtindgydende 
Alvor  og  Haabløshed. 

Hvorledes  er  det  i  Dag?  —  Der  findes  ingen  Steder  i 
Nutiden  et  mere  inspirerende  Syn  end  det,  som  Saltsø- 
dalen fremviser:  Dens  udstrakte  Marker  af  rig,  grøn  Lu- 
cerne med  de  tilgrænsende  Agre  af  lysere  farvet  Hvede  og 
Majs,  de  velindrettede  Farmerhjem,  omgivet  af  trivelige 
Frugthaver,  omkrandse  de  smilende  Landsbyer.  Det  spejl- 
blanke Vand  i  den  store  Sø  og  de  stolte,  nøgne  Bjergtoppe 
i  Baggrunden  danner  et  Maleri  saa  storslaaet  og  skønt,  at 
Sproget  ikke  har  Ord  til  at  beskrive  det.  Ved  dette  Syn  maa 
Iagttageren  uvilkaarlig  udbryde:  »Her  findes  Fred,  Kom- 
fort og  Trivsel,  hvis  Lige  faa  Lande  i  Verden  kunne  frem- 
vise!« 

Naar  man  fordyber  sig  i  dette  fortryllende  Billede,  er 
det  vanskeligt  at  tro,  at  det  nogensinde  har  været  ander- 
ledes; at  al  denne  Ynde,  al  denne  materielle  Velstand  kan 
være  fremtryllet  af  Ørkenen.  Endnu  vanskeligere  kan  man 
forestille  sig  disse  Mormon-Pionerers  Følelser,  da  de  før- 
ste Gang  saa  det  golde  og  haabløse  Øde.  De  kom  fra  et 
Land,  hvor  Naturen  er  ødsel  og  overdaadig  med  sine  Rig 
domme,  og  hvor  Vegetationens  Yppighed  og  overordentlige 
Talrighed  danner  de  betydeligste  Hindringer  for  et  ind- 
bringende Agerbrug.  De  kom  fra  en  Race,  der  havde  maat- 
tet  rydde  mørke  Skove  for  at  indvinde  Agerland,  uvidende 
om  det  Faktum,  at  Prærielandet  ogsaa  egnede  sig  til  Dyrk- 
ning. Størstedelen  af  dem  var  Farmere,  og  alle  forventede 
de,  at  de  ved  at  dyrke  Jorden  vilde  kunne  skaffe  det  dag- 
lige Brød  i  Fremtiden.  Deres  Moses  havde  ikke  lovet  dem 
Manna.  Man  kan  sige,  hvad  man  vil  om  deres  besynderlige 
Religion  og  Tro,  men  den  indbefattede  i  alt  Fald  ikke  Do- 
venskab fra  deres  Side  i  Haab  om,  at  Forsynet  vilde  gøre 
det,  som  de  ikke  selv  gad  gøre. 

Inden  de  paabegyndte  deres  Vandring,  raadede  deres 
Leder  dem  til  at  bytte  alle  deres  jordiske  Ejendele  for 
Harver,  Plove  og  Sædekorn;  deres  Bagage  kom  derved  ho- 

vedsagelig  til  at  bestaa  af  Farmredskaber,  da  de  gik  over 
Sletterne.  Det  rette  Kendskab  til  disse  Fakta  er  nødvendigt 
for  ret  at  forstaa  den  Modløshed,  der  greb  dem,  da  de  den 
24.  Juli  1847  naaede  igennem  Emigrationskanyon  (et 
Bjergpas),  og  saa  udstrakt  foran  sig  —  et  vældigt  Øde. 

Enten  nu  Anvendelsen  af  Irrigation  (kunstig  Vanding), 
som  paabegyndtes  i  Saltsødalen  var  i  følge  Aabenbaring 
fra  Gud,  hvad  alle  troende  Mormoner  antager,  eller  om 
Brigham  Young  fulgte  venlige  Indianeres  Raad,  hvad  andre 
mener,  eller  han  fulgte  Bibelens  Meddelelse  om  Systemets 
Anvendelse  i  Ægypten  og  Asyrien,  hvad  atter  andre  mener, 
og  hvilket  synes  mest  rimeligt,  saa  betyder  det  ikke  meget; 
thi  en  Kendsgerning  er  det,  at  blandt  hele  den  angelsaksi- 
ske Race  i  Amerika  var  Mormonerne  de  første,  som  an- 
vendte det  i  Praksis.  De  er  Grundla^ggerne  af  et  før  ukendt 
Vandingssystem  i  dette  Land,  noget,  deres  Forfædre  aldrig 
havde  hørt  om,  og  som  de  heller  ikke  selv  kendte  noget 
til,  før  de  kom  til  Utah.  De  var  de  første,  som  demonstre- 
rede den  fabelagtige  Frugtbarhed  af  Ørkenlandet  i  Vesten, 
og  de  var  de  første  Amerikanere,  som  ved  virkelige  Ekspe- 
rimenter beviste,  at  Amerikas  Ørkenland  er  det  mest  pro- 
duktive paa  vor  Klode,  naar  det  kun  faar  tilstrækkeligt 
Vand.  Men  ikke  alene  var  de  de  første  til  at  vise  dette  i 
Utah,  men  ogsaa  i  Kalifornien,  Nevada,  Idaho,  Colorado  og 
Arizona.  Deres  Kolonier  udsendte  fra  Moderkolonierne  i 
Utah,  spredte  Vandings-Evangeliet  vidt  og  bredt  igennem 
alle  Bjergregionerne,  og  de  underfulde  Resultater,  som  paa- 
fulgte, fremkom  netop  ved  nøje  Anvendelse  af  deres  Me- 
tode. Med  eet  Ord:  Mormonerne  er  Efterkommere  af  Pil- 
grimsfædrene,  der  ophjalp  Agerbruget  i  det  vestlige  Ameri- 
ka, og  da  Agerbrug  for  en  Del  er  Grundvolden  til  al  Vel- 
stand og  Rigdom  baade  i  Øst  og  i  Vest,  følger  heraf,  at  alt 
dette  skyldes  Mormonernes  Initiativ. 

Men  de  Mormoner,  som  fulgte  Brigham  Young  til  Utah, 
havde  ikke  Tanke  om  at  grundlægge  noget.  Young  selv 
havde  maaske  Visioner  om  et  Kongedømme,  men  Største- 
delen af  hans  Skare  forventede  intet  og  haabede  intet  uden 
religiøs  Frihed.  For  at  opnaa  dette,  og  alene  derfor,  rejste 
de  over  Sletterne;  deres  materielle  Bedrifter  frembragtes 
ved  deres  Stillings  og  Omgivelsers  Krav.  Frihed,  religiøs 
eller  civil,  har  meget  lidt  Værdi,  naar  der  mangler  Brød, 
og  da  Mormonerne  var  uden  Brød,  maatte  de  selv  skaffe 
det;  men  de  spildte  ingen  Tid  med  at  udfinde  Maaden  og 
Midlerne. 

De  vidste  ikke,  hvor  meget  eller  hvor  lidt  Landet  vilde 
producere;  efter  Udseendet  at  dømme  vilde  det  kun  give 
ringe  Afgrøde.  Jorden  var  nemlig  saa  overfyldt  ined  Alkali 

(Potaske),  at  den  næsten  ikke  kunde  gennemtrænges. 
Ikke  des  mindre  var  een  Ting  sikker,  og  det  var,  at  enten 
Jorden  var  rig  eller  mager,  produktiv  eller  uproduktiv, 
saa  maatte  den  have  Vand;  derfor  var  det  allerførste  Ar- 
bejde, som  deres  Leder  forlangte  af  dem,  da  de  havde 
slaact  midlertidig  Lejr,  al  konstruere  en  Grøft,  som  kunde 
lede  Vandet  fra  en  lille  Bjergstrøm  til  et  Stykke  Land,  som 
blev  udset  til  Dyrkning,  og  dette  blev  altsaa  Begyndelsen  til 
Markvanding  i  det  anglosaksiske  Amerika. 

Det  var  maaske  el  meget  primitivt  System  —  maaske 
baade  simplere  og  mindre  tidssvarende  end  det,  der  van- 
dede Mesopotamiens  Sletter  i  Abrahams  Dage,  og  primitivt 
vedblev  det  at  være  mange  Aar  efter;  men  det  gjorde  sin 
Nytte;  thi  ved  Hja^lp  af  denne  simple  Grøft  ydede  den 
uproduktive  Jord  nu  Overflod,  og  Koloniens  Fremtid  var 
med  Hensyn  til  det  materielle  Behov  sikret. 

Brigham  Young,  som  fuldt  vel  fattede  Vandets  store 
Værdi,  indførte  dernæst  et  eget  Slags  System  for  Deling 
af  Ejendomsret  til  det  dyrkbare  Land,  og  Vandmængden 
blev  lagt  til  Grund  for  dette  System,  saaledes  at  hver  Mand 
fik  tildelt  netop  saa  meget  Land,  som  han  behøvede  til  sin 
Families  Underhold,  og  som  han  kunde  dyrke  forsvarligt. 
Det  indskrænkede  Forraad  af  Vand,  og  den  store  Bekost- 
ning ved  at  bringe  det  til  Landet,  nødvendiggjorde  Be- 
gnensning  i  Landuddelingen,  og  paa  enkelte  Steder  blev 
den  meget  lille,  naar  man  sammenlignede  de  oprindelige 
Farme  med  de  store  Farme  i  Østen;  men  dette  System  blev 
Modellen  til  alle  de  senere  Mormon-Settlementer.  Enkelte 
Central-Lodder,  indeholdende  omtrent  en  Tønde  Land,  blev 
tildelt  Købmænd,  Læger  og  andre  Forretnings-  og  Embeds- 
mænd. Stødende  op  til  disse  paa  Ydersiderne,  var  der  Lod- 
der, indeholdende  omtrent  5  Tønder  Land,  for  Haandvær- 
kere,  og  i  Cirklen  uden  for  disse  fandtes  der  Lodder  paa 
10  og  20  Tønder  Land  for  Farmere.  De  største  af  disse 
Lodder  vilde  paa  Østsiden  af  Mississippi  kun  være  blevne 
betragtede  som  en  Haveplet;  dog  har  det  senere  vist  sig, 
at  20  Tønder  Land,  veldyrket,  er  nok  til  en  Families  Un- 
derhold, og  det  er  alt  det  Land,  som  een  Mand  med  For- 
del kan  opdyrke.  Disse  Landstykker  blev  med  det  samme 
hver  Persons  retma^ssige  Ejendom,  og  hver  isa^r  søgte  der- 
for at  udvinde  det  mest  mulige  Udbytte  deraf,  men  ingen 
fik  mere  Land,  end  han  kunde  overkomme  at  dyrke.  En- 
hver lærte  derved  ogsaa  at  blive  uafhængig  indenfor  sin 
egen  Besiddelse  ved  saavidt  muligt  selv  at  producere  alt, 
hvad  han  behøvede  til  sin  Families  Underhold.  Saaledes 
udvikledes  der  et  System  af  mindre,  men  velvandede  Far- 
me, der  opdyrkedes  til  stor  Frugtbarhed,  og  det  samme  Sy- 

stem  er  i  Dag  —  mange  Aar  senere  —  almindelig  aner- 
kendt for  at  være  det  bedste,  der  endnu  kendes.  Dette  Sy- 
stem kan  Utah  for  største  Delen  takke  for  sin  Velstand, 
der  er  meget  ligelig  fordelt  mellem  hver  arbejdsom  og  ær- 
lig Mand  i  det  hele  Land. 

Det  er  blevet  sagt,  at  Mormonerne  er  Irrigationens  Pio- 
nerer i  andre  Stater  end  Utah.  Det  er  sandt,  at  dette  Van- 
dingssystem  i  en  meget  ringe  og  ufuldkommen  Grad  havde 
været  anvendt  Aarhundreder  før  af  Indinanersttammer  i 
Sydvest,  og  at  nogle  af  de  Haver  og  Marker,  som  omgav  de 
spanske  Missionsstationer,  blev  kunstig  vandede,  men  da 
Anglo-Saxerne  kom  dertil,  var  det  forfaldent  og  ødelagt, 
hvilket  viste,  at  Indianernes  Eksempel  havde  liden  eller 
ingen  Fremtidsbetydning  for  Civilisationen.  Det  var  Mor- 
monerne, som  praktisk  viste  Verden  Irrigationens  Mulig- 
heder ogsaa  uden  for  Utah,  medens  den  inden  dets  Gram- 
ser har  naaet  den  højeste  Fuldkommenhed. 

Men  i  Fortroppen  af  Mormonernes  Kolonister  kom  Brig- 
ham  Young,  som  knap  fire  Aar  senere  undfangede  den 
praktiske  Idé  at  anhegge  en  anden  Koloni  ved  Stillehavs- 
kysten, der  skulde  tjene  som  et  midlertidigt  H  :!ested  for 
dem  af  de  Hellige,  som  tog  Vejen  til  Utah  over  Landtungen 
ved  Panama  eller  omkring  Kap  Horn.  Og  fra  Tanke  til 
Handling  var  kun  et  kort  Stykke  Vej ;  thi  allerede  tidligt 
i  1851  udsendte  han  et  sta^rkt  Kompagni  under  to  dygtige 
Ledere  fra  Salt  Lake  City  for  at  finde  en  Dal  nær  det 
Stille  Hav;  der  vilde  de  finde  en  aaben  Slette  af  Form 
som  en  Pilespids,  beliggende  ved  Foden  af  et  mægtigt 
Bjerg,  hvorfra  man  kunde  overskue  hele  Dalen.  Dette  Sted 
havde  han  set  i  et  Syn. 

Over  1000  engelske  Mile  rejste  de  gennem  øde,  vilde  og 
ubeboede  Steder  i  sydvestlig  Betning,  og  først  efter  fire 
Maaneders  haard  og  anstrengende  Bejse  naaede  de  gen- 
nem Capon-Passet  i  Sierra  Madres  Bjergene  og  nød  det 
forfriskende  Syn  af  den  frugtbare  og  yndige  San  Berna- 
dinodal  i  Form  af  en  Pilespids,  som  Brigham  Young  havde 
sagt  dem.  Her  organiseredes  den  første  Anglo-Saxon-Koloni 
i  Nedre-Californien,  og  her  indførte  og  anvendte  de  den 
samme  Vandingsmetode,  som  den,  der  havde  vist  sig  for- 
delagtig i  deres  »Zion«  i  Utah.  De  grundlagde  Byen  San 
Bernadino  og  opdyrkede  store  Landstrækninger  med  Vand 
fra  de  nærmeste  Vandstrømme.  Dette  var  Begyndelsen  til 
Irrigationen  i  Californien.  Fra  Højderne  her  overskuer  man 
i  Dag  de  rige,  gyldne  Appelsinlunde,  hvorimellem  de  yn- 
dige Byer  Biverside  og  Bedland  næsten  ligger  begravede. 

Mormonernes  Ophold  her  blev  dog  ikke  langt;  thi  alle- 
rede syv  Aar  senere  blev   den  hele  Koloni  kaldt  hjem  til 

Utah,  da  de  Forenede  Staters  Tropper  truede  Folket  med 
en  Udryddelseskrig;  men  de  havde  opholdt  sig  der  længe 
nok  til  fuldstændigt  at  vise  Muligheden  af  en  fordelagtig 
Irrigation.  Kl  Åar  senere  blev  den  berømte  Anahejm-Ko- 
loni  organiseret.  Denne  bestod  af  Tyskere  fra  San  Fran- 
siseo,  som  bosatte  sit;  i  Santa  Ana  Dalen.  I  de  senere  Aar 
er  Mormonsettlementer  blevne  anlagte  ved  Salmon  River 
og  Bear  Lake  County  i  Idaho  saavelsom  ved  Las  Vegas  Og 
ved  Mundingen  af  Rio  Virgin  floden  i  Nevada,  i  Little  Colo- 
rado og  Salt  Hiver  Dalene  i  Arizona,  i  San  Louis  Dalen  i  Co- 
lorado og  mange  andre  Steder.  Overalt  har  de  indført  deres 
Irrigationssystem,  og  overalt  er  deres  Metode  kronet  med 
Held,  saa  at  de  har  »bragt  Ørkenen  til  at  blomstre  som  en 
Rose«.  Paa  den  Maade  har  en  miskendt  og  fordrevet  Pro- 
fet og  Seers  Tilhængere  lagt  en  dyb,  bred  og  varig  Grund- 
vold til  det  vestlige  Amerikas  Velstand  og  store  Rigdomme. 
Amerika  kan  sikkert  aldrig  godtgøre  Mormonfolket  dets 
Fortjenester  i  Kolonisationens  Tjeneste,  men  de  har  ube- 
tinget Krav  paa  den  højeste  Tak  og  den  varmeste  Paa- 
skønnelse.« 

ti   M. 


Københavns  Oren  udsender  Missionær. 


Figat  H.  Breum  jun. 


Den  24.  Marts  afholdt 
Missionærforeningen      i 

den  danske  Mission  en 
Afskedsfest  for  Fiagt  H. 
Breum,  som  samme  Af- 
ten af  Mission  spræsident 
Alma  L.  Petersen  blev 
ordineret  en  Ældste  i 
Kirken  og  beskikket  til 
at  virke  som  Missionær 
i  den  danske  Mission,  og 
videre  kaldet  til  at  ar- 
bejde  i    Silkeborg. 

Kt  smukt  og  righol- 
digt Program  blev  ud- 
ført, indbefattende  et 
Skuespil,  udført  af  Gle- 
anerpigerne.  Der  solg- 
tes Forfriskninger,  hvil- 
ket gav  en  smuk  lille 
Sum   til   Missionsfondet. 

{Redaktionelt. 

Under  guddommelig  Vejledning. 

Det  har  ofte  været  Tilfældet  naar  en  eller  anden  Kirke 
harafholdt  en  stor  Konference,  at  Spørgsmaal  angaaende 
Forandringer  i  Læresætninger  er  blevet  diskuteret,  at  en 
Retning  har  staaet  i  skarp  Modsætning  til  en  anden  Ret- 
ning inden  for  samme  Kirke,  og  ofte  har  det  ikke  resulteret 
i  Enighed,  men  i  en  ligefrem  Deling  efter  forskellig  Opfat- 
telse af  Skriften. 

Med  Mormonkirken  staar  det  anderledes  til.  Den  afhol- 
der sine  store  Konferencer,  ikke  nu  og  da  med  mange  Aars 
Mellemrum,  men  to  Gange  om  Aaret,  og  man  samles  ikke 
for  at  argumentere  om  Kirkens  fundamentale  Principper, 
men  for  at  høre  Herrens  Ord.  Jesu  Kristi  Kirke  af  Sidste 
Dages  Hellige  blev  grundlagt  ved  en  Profet,  og  er  blevet 
ledet  af  Profeter  hele  Tiden  siden.  De  Sidste  Dages  Hellige 
har  fra  Kirkens  Begyndelse  stolet  paa  guddommelig  Til- 
kendegivelse af  Sandheden  for  deres  Vejledning  baade  i 
timelig  og  aandelig  Henseende  og  ikke  paa  Menneskers 
Opfattelser,  Meninger  eller  Fortolkning  af  Skrifterne. 

Det  har  lydt,  som  det  lød  til  Israel  i  fordums  Tid,  da 
Josva  og  før  ham  Moses  stod  frem  for  Folket  og  forelagde 
dem  »Livet  eller  Døden,  Velsignelsen  eller  Forbandelsen«. 
»Vælger  i  Dag,  hvem  I  ville  tjene!« 

Mormonerne  har  været  beskyldt  for  at  være  undertrykt 
af  Præsteskabet,  og  har  vandret  i  blind  Lydighed  til  sine 
Ledere.  En  større  Usandhed  er  aldrig  blevet  udtalt.  Thi 
ingen  Kirke  har  en  friere  og  mere  demokratisk  Forfatning 
end  Mormonkirken,  dens  Medlemmer  har  samme  Ret,  som 
fordums  Israel,  til  at  vælge  Lydighed  til  Herrens  Raad  og 
de  følgende  Velsignelser  eller  Ulydighed  og  de  Sorger  og 
Skuffelser,  der  bliver  den  naturlige  Følge  deraf.  Og  Kir- 
kens Medlemmer  har  ligeledes  Ret  til  paa  disse  Konferencer 
at  anerkende  og  opholde  deres  Ledere  eller  løfte  sin  Stem- 
me imod  dem  og  forkaste  dem. 

Profeten  Joseph  Smith  svarede  engang,  da  han  blev 
spurgt  om,  hvorledes  han  var  i  Stand  til  at  styre  Folket: 
»Jeg  styrer  ikke  Folket,  jeg  lærer  dem  korrekte  Principper 
og  Folket  styrer  sig  selv.« 

Apostel  Joseph  Fielding  Smith  udtalte  ved  en  Konferen- 
ce: »Naar  jeg  taler  til  eder,  saa  ved  I  formedelst  Guds 
Aands  Indflydelse,  om  jeg  fortæller  jer  Sandheden  eller 
ikke.« 

Naar  Folk  er  saa  ivrige  efter  at  høre  det  Budskab,  som 
Kirkens  Ledere  har  til  dem  ved  disse  Lejligheder,  saa  er 
det  simpelt  hen  af  den  Grund,  at  Folket  gennem   de   106 

Aar  Kirken  har  bestaaet  har  erfaret,  at  der  er  »En  Guds 
Kraft  til  Frelse  for  hver  den,  som  tror«,  baade  i  timelig 
og  aandclig  Henseende.  Deres  Raad  har  altid  været  godt. 
Herrens  Ord  har  aldrig  fejlet. 

H  M. 


Undersøger  giver  sit  Syn  paa  Mormonismen. 


Paa  Anmodning  af  Pnesident  B.  S.  Hinkley,  skri- 
ver Ernest  E.  Owens,  Sagfører  i  Indianapolis,  føl- 
gende Artikel,  hvori  han  giver  sine  Anskuelser  af 
Mormonismen.  Artiklen  og  medfølgende  Brev  er  af 
Interesse  til  alle  Sidste  Dages  Hellige. 

Der  er  blevet  sagt,  at  den  Rejsende,  som  ønsker  at  tage 
de  indiske  Perler  med  sig  hjem,  maa  bringe  Indiens  Rig- 
dom med  sig. 

Saaledes  er  det  med  enhver,  som  undersøger  »Mormon- 
ismen«.  Han  maa  bære  i  sig  selv  et  ydmygt,  ærligt  Ønske 
om  at  forstaa  Sandheden.  Hans  Logik,  hans  Lærdom, 
hans  Uddannelse,  hans  Stilling  —  i  Korthed,  alt,  hvad 
han  er,  ligemeget  hvem  han  er,  gavner  ham  intet  med 
mindre  han  fører  med  sig  et  oprigtigt  Ønske  om  at  kende 
Sandheden  og  forstaa  dens  Skønhed. 

Heldigvis  er  der  ingen  saa  stor,  at  han  vokser  fra  dette 
Ønske,  og  der  er  ingen  saa  fattig,  at  han  ikke  kan  op- 
naa  det. 

Men  hver  maa  finde  det  for  sig  selv  og  paa  sin  egen 
Maade.  Venner  kan  være  behjælpelige  og  give  Raad  og  Vej- 
ledning. Ved  taalmodigt  Arbejde  kan  Lærerne  fjerne  Uvi- 
denhedens Skæl  fra  Folks  Øjne.  Missionærerne  kan  bort- 
rydde Fordomme,  Misforstaaelser,  Forblindelse  og  Had. 
Men  Kampen  er  udkæmpet,  vundet  eller  tabt  paa  Kna^  for 
Gud  i  Bøn  om  Forstaaelse  og  Kraft. 

»Mormonismen«  er  skarpt  adskilt  fra  enhver  anden  Sekt 
eller  Religion.  Det  der  først  og  paa  den  mest  slaaende 
Maade  tiltrak  sig  min  Opmærksomhed  er  den  højere  Klasse 
Folk,  som  den  har  produceret.  Sidste  December,  da  jeg 
først  kom  til  Salt  Lake  City  var  jeg  i  det  mindste  en 
Agnostik  (Tvivler)  eller  nærmere  en  Fritænker,  men  om- 
trent 20  Aars  Erfaring  som  Sagfører  har  lært  mig  hurtig 
at  bedømme  Folk.  Det  er  en  Nødvendighed  i  min  Profes- 
sion. 

Jeg  mødte,  lærdedes  iblandt  og  studerede  Mormonerne 
i  otte  Dage.  Der  var  noget  ved  dem,  som  ingen  andre  Men- 
nesker har,  som  jeg  har  mødt.  Det  var  ikke  noget  haand- 

gribeligt  og  følgeligt  svært  at  beskrive,  men  ikke  desto 
mindre  virkeligt.  Jeg  var  fast  besluttet  paa  at  finde  ud  af, 
hvad  dette  »noget«  var.  Saa  gik  jeg  til  derse  Oplysnings- 
kontor paa  Tempelpladsen  og  forestillede  mig  for  Joseph 
Perry,  jeg  fortalte  ham  rent  ud,  at  jeg  havde  fundet  »Mor- 
monerne« at  være  Folk  af  en  højere  Klasse  og  spurgte  ham, 
om  han  vilde  være  saa  venlig  at  fortælle  mig,  »hvad  det  var, 
der  bevirkede,  at  de  blev,  hvad  de  var«. 

Jeseph  Perry  havde  travlt,  han  har  altid  travlt,  men 
han  tog  en  Time  til  at  fortælle  mig  Mormonismens  Hi- 
storie og  Principper.  Jeg  havde  aldrig  før  hørt  noget  lig- 
nende. 

Her  var  et  Folk,  som  frit  erklærer,  at  Himlen  er  ikke 
lukket;  at  Gud  regerer  endnu  og  aabenbarer  sin  Villie  til 
hans  Børn. 

Her  var  en  Kirke  grundlagt  paa  ny  Aabenbaring.  Ideen 
var  logisk,  men  lidt  haard  at  fatte.  For  mig  var  det  noget 
nyt  og  i  Modsætning  til  alt,  hvad  jeg  før  havde  hørt. 

Jeg  syntes  jeg  maatte  undersøge  dette  Spørgsmaal  om 
ny  Aabenbaring.  Hvis  det  var  sandt,  hvad  min  Ven,  Perry, 
havde  sagt,  og  »Kirken«  havde  bestaaet  i  over  hundrede 
Aar,  saa  maatte  absolut  nogle  af  disse  Aabenbaringer  have 
baaret  haandgribelige  Frugter  i  den  Tid. 

Fire  Dage  efter  laa  jeg  paa  de  Sidste  Dages  Helliges 
Hospital  i  Salt  Lake  City,  hvor  jeg  undergik  en  alvorlig 
Operation.  Mit  Liv  var  bevaret  ved  den  vidunderlige  Dyg- 
tighed udvist  af  Lægerne  og  Sygeplejerskerne  der.  Da  jeg 
begyndte  at  komme  lidt  til  Kræfter,  havde  jeg  en  enorm 
Appetit.  Mine  Tanker  drejede  sig  hele  Tiden  om  Mad  og 
Diæt.  Den  rigtige  Føde  og  Diæt  betød  Kræfter,  Helbred 
og  Hjem.  Jeg  ønskede  at  læse  og  bad  Sygeplejersken  om  at 
give  mig  min  Haandtaske.  Jeg  havde  der  en  to,  tre  smaa 
Hæfter  om  Mormonismen.  Jeg  begyndte  at  læse  dem.  Den 
ene  af  dem  fortalte,  hvad  Menneskene  skulde  spise  og 
drikke,  og  hvad  de  ikke  skulde  spise  eller  drikke.  Jeg 
tænkte,  det  maatte  være  noget  af  det  nyeste,  skrevet  af  en 
af  vore  dygtigste  og  mest  moderne  Videnskabsmænd.  Saa 
opdagede  jeg,  at  det  var  skrevet  af  Profeten  Joseph  Smith 
for  over  100  Aar  siden,  at  Mormonerne  havde  levet  efter 
disse  Regler  i  et  Aarhundrede  og  som  Resultat  levede  læn- 
gere, lykkeligere  og  bedre  i  enhver  Henseende. 

Siden  har  jeg  anstillet  andre  Prøver  og  foretaget  mange 
andre  Studier  og  Undersøgelser.  Og  det  hele  er  meget  sim- 
pelt. Beviset  for,  at  en  Mand  er  en  Profet,  ligger  i,  at 
hans  Profetier  gaar  i  Opfyldelse.  Hvis  ikke,  er  han  en 
Bedrager.  Undersøgelser  har  vist,  at  der  var  ingen  Bedra- 
gere i  Mormonkirken. 

En  anden  skarp  Forskel  er  Princippet  angaaende  Frem- 
gang. Jeg  havde  aldrig  kendt  en  Kirke,  som  holdt  til  dette 
Princip.  Ikke  des  mindre  havde  jeg  paa  min  egen  Maade 
tænkt  en  Del  over  dette  Emne.  Princippet  er  logisk.  Det 
udelukker  Barbarismen  og  Grusomheden,  som  findes  i 
andre  Sekter.  I  Korthed,  det  er  guddommeligt. 

For  det  tredje,  og  i  Modsætning  til  andre  Folk,  byder 
Mormonerne  den  »højere  Kritik«  og  videnskabelig  Under- 
søgelse velkommen.  Øjensynlig  diskuterer  de  med  Glæde 
og  Frimodighed  deres  Religion  i  det  hvide  Lys  af  Kund- 
skah  og  Udforskning.  Det  var  noget,  som  forhavsede  mig. 
Senere  lærte  jeg,  at  Mormonerne  antager  al  Kundskah 
som  en  Del  af  den  store  Sandhed.  Siden  vi  er  skaht  i 
Guds  Billede  og  vandrer  Vejen  fremad  til  Helliggørelse  er 
en  saadan  Anskuelse  tiltalende  for  enhver  ærlig  Under- 
søger? 

Til  ethvert  Menneske,  som  er  i  Tvivl  og  Vildrede;  som 
har  i  sin  Sjæl  et  inderligt  Ønske  om  at  forstaa,  men  ikke 
er  i  Stand  til  at  harmonere  de  tilsyneladende  Uoverens- 
stemmelser i  Bihelen,  som  ikke  er  i  Stand  til  at  harmonere 
Videnskab  og  Religion;  som  er  ved  at  synke  i  Tvivlens 
mørke  Vande,  anbefaler  jeg  paa  det  varmeste  en  Under- 
søgelse af  Mormonerne  og  Mormonismen. 

De  har  en  Religion.  De  lever  efter  den.  »Af  deres  Frug- 
ter skulle  i  kende  dem.« 

Ernest  E.  Owens, 

Indianapolis,  Indiana. 
Hr.  Bryant  S.  Hinkley, 
Præsident,  Northern  States  Mission, 
2555  North  Sawyar  Avenue, 

Chicago,  Illinois. 
Kære  Hr.  Hinkley! 
Jeg  skammer  mig  ved  Tanken  om,  at  jeg  ikke  var  til 
Stede,  da  De  og  Præsident  David  O.  McKay  besøgte  Grenen 
her.  Efter  flere  Ugers  haardt  Arbejde  var  jeg  den  Dag  ude 
i  de  smukke  Bakker  i  det  sydlige  Indiana.  Vi  kom  hjem 
Kl.  7  om  Aftenen,  og  jeg  havde  en  underlig  Følelse,  al 
jeg  skulle  gaa  i  Kirke  den  Aften.  Men  som  De  ved,  kom 
jeg  ikke,  og  led  derved  mit  Tab. 

Jeg  vedla^gger  den  Artikel,  som  De  anmodede  om.  Jeg 
tvivler  paa,  at  den  vil  være  Dem  til  nogen  Nytte.  Ikke 
des  mindre  er  den  baseret  paa  mine  egne  personlige  Er- 
faringer og  mine  egne  Anskuelser.  De  kan  anvende  den 
som  De  ønsker. 

Som  De  muligvis  har  tænkt  Dem,  er  jeg  nu  taknemlig 
til  Mormonkirken,  og  glad  for  mine  Venner  der,  saa  min 
Artikel  hælder  maaske  ganske  naturlig   til   den   Side.   Det 

tror  jeg  imidlertid  ikke;  thi  jeg  har  i  det  mindste  prøvet 
paa  at  fremsætte  mine  Anskuelser  paa  en  naturlig  Maade. 

Endvidere  har  jeg  nu  omtrent  foretaget  alle  de  Under- 
søgelser, som  jeg  agter  at  gøre,  og  er  nu  omtrent  rede  til 
det  næste  Skridt. 

Med  de  bedste  Hilsener  til  Dem  og  Deres,  forbliver  jeg 

Deres  forbindtlige 

Ernest  E.  Owens. 

Ovenstaaende  Brev  og  Artikel  viser  Hr.  Owens"  Ansku- 
elser om  Mormonismen,  og  forklarer,  at  hans  Undersøgel- 
ser har  ført  ham  til  et  Punkt,  hvor  han  er  rede  til  at  tage 
det  næste  Skridt  —  blive  Medlem  af  Kirken. 


Nye  Templer. 


Præsident  Heber  J.  Grant  har  den  6.  Marts  meddelt,  at 
Jesu  Kristi  Kirke  af  Sidste  Dages  Hellige  har  købt  24 
Aeres  Land  i  det  eksklusive  Residens-Distrikt  i  Los  Ange- 
les, Kalifornien.  Købesummen  for  denne  Grund  er  175.000 
Dollars.  12  Acres  af  Grunden  ligger  ud  til  den  smukke 
Santa  Monica  Boulevard,  og  paa  denne  Grund  vil  Kirken 
i  den  nærmeste  Fremtid  paabegynde  Opførelsen  af  et  Tem- 
pel til  350.000  Dollars. 

Ligeledes  meddeles  der,  at  Kirken  har  erhvervet  en 
Byggegrund  i  Idaho  Falls,  Idaho,  cirka  10  Acres  Land  i 
Nærheden  af  De  Sidste  Dages  Helliges  Hospital,  hvor  Byg- 
ningen af  et  Tempel  til  250.000  Dollars  vil  blive  paabe- 
gyndt snarest  muligt. 

De  to  nye  Templer  bliver  henholdsvis  det  10de  og  Ilte, 
som  Kirken  bygger.  Kirken  opretholder  nu  Templer  i  Salt 
Lake  City,  Logan,  Manti  og  St.  George  i  Utah,  samt  i  Mesa, 
Arizona,  Cardston,  Kanada  og  paa  Hawaiiøerne.  Med 
Templet  i  Nauvoo,  som  blev  ødelagt  af  Pøbelen  i  1846  ibe- 
regnet, vil  den  samlede  Udgift  ved  Bygningen  af  disse 
Templer  blive  noget  over  10.000.000  Dollars.  Templet  i 
Salt  Lake  City  alene  har  kostet  over  4.000.000  Dollars. 

Død  i  Utah. 

Søster  Axeline  Manuella  Nielson  Peterson,  tidligere  Præ- 
sident for  den  svenske  Mission,  Hugo  D.  E.  Petersens  Hu- 
stru, døde  den  6.  Marts  i  sit  Hjem  i  Salt  Lake  City.  Søster 
Peterson,  som  var  71  Aar  gammel  havde  i  nogen  Tid  lidt 
af  en  Hjertefejl  og  var  sengeliggende  den  sidste  Maaneds 
Tid  før  sin  Død.  Hun  var  født  i  København,  den  10.  Decbr. 
1865,  Datter  af  Haakon  og  Sofie  Nielsen.  Hun  blev  i  sin 

unge  Alder  Medlem  af  Kirken  og  kom  i   1884  til  Utah  og 
blev  den  23.  Maj   1884  ægteviet  til  Hugo  D.  E.  Petersen. 

To  Gange  ledsagede  Søster  Petersen  sin  Mand  til  Sverrig, 
hvor  han  pnesiderede  over  den  svenske  Mission  først  i 
1923—1925  og  siden  i  1934-1936. 

Missionær  mister  sin  Fader. 

Den  24.  Februar  modtog  Missionspræsident  Alma  L. 
Petersen  et  Telegram  fra  Præsident  Heber  J.  Grant,  at 
Alfonzo  Christensen,  Prescott,  Arizona,  Fader  til  J.  Newell 
Christensen,  som  for  Tiden  arbejder  som  Missionær  i  Es- 
bjerg, var  død.  Noget  senere  modtog  Præsident  Petersen 
et  Brev  fra  Missionærforeningen  i  Prescott  med  en  Kopi 
af  et  Brev,  som  Missionærforeningen  havde  sendt  Ældste 
Christensen.  Missionærforeningen  bestaar  af  forhenværende 
Missionærer. 

Vi  gengiver  her  i  Oversættelse  en  Del  af  Brevet: 
Ældste  J.  Newell  Christensen, 

Danske  Mission. 
Kære  Newell ! 

Vi  Missionærer  i  Prescott  Gren,  sender  alle  vor  dybt- 
følte Sympati  og  Medfølelse  i  den  store  Sorg,  som  har  ramt 
os  alle  ved  din  Faders  Død.  Vi  føler  i  Sandhed,  at  vi  har 
mistet  en  Ven. 

I  saa  meget,  som  det  er  vort  Formaal  at  sende  en  af  vore 
Medlemmer  ud  i  Missionsmarken  igen,  og  endnu  ingen 
har  ude,  har  vi  enstemmigt  vedtaget  at  yde  din  Familie 
den  Støtte,  som  de  vil  trænge  til  for  at  kunne  holde  dig 
paa  din  Mission  til  du  har  fuldført  det  vidunderlige  Ar- 
bejde, som  du  har  begyndt.  Vi  føler,  at  du  er  eksemplarisk 
i  din  Missionsvirkosmhed,  saa  at  ikke  alene  vor  Gren,  men 
Kirken  kan  føle  sig  stolt  af  dit  Arbejde.  Dit  sidste  Brev 
til  Grenen  gjorde  et  dybt  Indtryk  paa  os,  da  du  skriver,  at 
du  har  indgaaet  en  Pagt  med  Herren,  at  du  vil  anvende  al 
din  Tid  og  dine  Evner  i  hans  Tjeneste.  Vi  ved,  at  Herren 
har  velsignet  dig  med  mange  Talenter.  Du  har  Tid,  og  vi 
vil  se  til,  at  du  ikke  kommer  til  at  savne  de  nødvendige 
Penge. 

Vi  vil  gerne  høre  fra  dig  en  Gang  om  Maaneden  |og 
følge  dig  i  dit  Arbejde  hele  Tiden.  Dine  Erfaringer  og 
dit  Vidnesbyrd  vil  være  os  til  Glæde  og  Hjælp. 

Din  Familie  har  det  godt.  Pigerne  vil  blive  ved  i  Skolen, 
Herman  har  godt  Arbejde  i  Penny's  Forretning.  Du  bør 
være  stolt  af  din  Familie  og  det  Arbejde  de  udfører  i  Gre- 
nen. Deres  Tro  er  stærk,  ingen  Vaklen,  og  de  presser  alle 

fremad  

Undertegnet  af  Missionærforeningens  Medlemmer. 

Navnet  Jesus  Kristus. 

Navnet  er  et  højhelligt  Navn  og  burde  ikke  nævnes  saa 
ofte  i  Prædikener  eller  i  daglig  Tale  om  evangeliske  Lær- 
domsprincipér,  som  det  bliver  det  af  mange  Kristendoms 
Bekendere.  De  jødiske  Rabinere  beretter  om,  at  Navnet 
»Jehova«  (som  vi  skriver  Ordet),  betegnende  Gud,  turde 
ikke  benyttes  i  Tale  eller  Skrift  uden  i  Forbindelse  med 
Udførelsen  af  højhellige  Handlinger  eller  i  Beretninger  der- 
om af  de  kirkelige  Historieskrivere,  saasom  af  de  hellige 
Skribenter,  som  nedskrev  Beretningerne,  der  findes  i  det 
gamle  Testament.  Det  berettes,  at  Frygten  for  at  tage  Guds 
Navn  forfængelig,  og  »Jehova«-Navnet  forfængelig  var  saa 
stor,  at  kun  faa  kendte  den  rette  Udtale  af  dette  Guddoms- 
navn,  saasom  selvfølgelig  Ypperstepræsten,  og  at  efter  Jø- 
dernes Hjemkomst  fra  den  babyloniske  Landflygtighed  og 
efter  Nyopførelsen  af  Templet  for  paany  at  udføre  de  paa- 
budte  hellige  Tempelhandlinger,  der  var  ingen,  som  kendte 
Navnetegnets  Udtale.  Dette  lyder  mærkeligt,  men  saaledes 
berettes  der. 

Det  andet  Bud  lyder,  som  vel  kendt:  »Du  skal  ikke  tage 
Herrens,  din  Guds,  Navn  forfængelig;  thi  Herren  vil  ikke 
holde  den  uskyldige,  som  tager  hans  Navn  forfængelig.« 
(2.  Moseb.  20:7  og  5.  Moseb.  5:11). 

I  et  Kapitel  i  tredie  Mosebog,  19:12,  læser  vi  disse  Ord, 
udtalte  af  Herren:  »I  skulle  ikke  sværge  falskelig  ved  mit 
Navn,  saa  du  vanhelliger  din  Guds  Navn;  jeg  er  Herren«; 
og  i  samme  Mosebog,  24:16,  læser  vi:  »Den,  som  bespotter 
Herrens  Navn,  skal  dødes.« 

Disse  Skriftsteder,  og  mange  andre,  fremsætter  for  os 
ikke  alene,  hvor  frygtelig  en  Synd  det  er,  om  nogen  be- 
spotter Guds  Navn,  idet  samme  gør  sig  skyldig  til  Døds- 
straf, men  ogsaa,  at  alle,  som  letsindig  tager  Guddoms- 
navn  paa  deres  Læber,  staar  som  skyldige  til  Modtagelse 
af  Straf. 

De  hellige  Gudsnavne  skulde  ikke  nævnes  uden  i  pas- 
sende religiøs  Samtale.  Vi  er,  som  allerede  hentydet  til,  vel 
kendt  med,  at  begge  Guds  Søns  Navne,  »Jesus«  og  »Kri- 
slus« bliver  nævnt  alt  for  ofte  af  saa  at  sige  alle  Kristen- 
doms Bekendere  i  Prædiken  og  i  religiøse  Samtaler. 

I  nogle  Lande  i  Europa  bliver  vor  Frelsers  første  Navn, 
»Jesus«,  ofte  vanhelligt  nævnt  i  daglig  Tale,  nemlig  som 
Sværgeord,  og  i  Amerika,  i  hvert  Fald  i  de  Forenede  Stater, 
bliver  Navnet  »Kristus«  (Christ)  af  mange  nævnt  som 
dagligt  Sværgeord,  og  saaledes  dagligt  vanhelliget.  Dette  er 
frygteligt  og  udviser,  at  vedkommende,  som  bander,  enten 
ikke  har  modtaget  en  sand,  til  Hjertet  trængende  Undervis- 

ning  angaaende  Guds  enbaarne,  hellige  Søns  Frelsergcr- 
ning,  hans  Forsoningsdød  og  hans  Opstandelse  fra  de  døde 
efter  hans  Korsfæstelse  og  Død  for  vore  Synders  Skyld,  og, 
fremdeles  angaaende  hans  Ophøjelse  »ved  Faderens  højre 
Haand«,  som  Gud  med  ham;  enten  dette,  eller  ogsaa,  at  de, 
som  sværger  ved  Frelserens  Navn,  derved  vil  tilkendegive 
deres  Tilsidesættelse  af  slige  Belærelser  vedrørende  Jesus 
Kristus  som  kun  værende  overtroisk  Opspind,  hvis  Anta- 
gelse ligger  under  deres  Værdighed.  Men  paa  en  kommende 
Dag  vil  slige  Personer  i  største  Ydmyghed  bøje  deres  Knæ 
for  Verdens  Frelser,  Jesus  Kristus. 

Som  Medlemmer  af  Jesu  Kristi  Kirke  af  de  Sidste  Dages 
Hellige  maa  vi  nøje  bevogte,  at  vi  ikke  tager  Guds  vor 
himmelske  Faders  Navn,  eller  Jesu  Kristi,  vor  Frelsers, 
Navn  forfængelig,  ham,  som  er  Gud  med  Faderen  evindelig. 

Niels  F.  Green, 

ODENSE:  Den  16.  Februar  fejrede  Søster  Maren  Henrik- 
sen Holm  sin  80  Aars  Fødselsdag.  Søster  Holm  blev  døbt 
for  5  Aar  siden,  oo  har  i  disse  5  Aar  stedse  glædet  sig  ved 
sit  Medlemsskab  i  Kirken. 

RANDERS:  Fredag  den  5.  Marts  afholdt  Ungdomsforenin- 
gen i  Randers  Gren  en  Fest,  hvor  et  morsomt  og  under- 
holdende Program,  bestaaende  af  Sangnumre,  Oplæsninger 
og  to1  Sketch'er  udført  af  Gleanerpigerne.  Smørrebrøds- 
pakker  solgtes  til  Berigelse  af  Foreningens  Kasse. 

Afløsninger. 

Ældsterne  Lewis  A.  Westenskov,  Robert  Nelson  og  Tho- 
mas C.  Sørensen,  som  hver  især  har  virket  som  Missionæ- 
rer i  den  danske  Mission  i  to  og  et  halvt  Aar,  er  nu  afløst 
og  er  paa  Vej  til  deres  Hjem  i  Amerika. 

